ชัยสิทธิ์ ชินวัตร

พลเอก ชัยสิทธิ์ ชินวัตร (เกิด 25 มิถุนายน พ.ศ. 2488) เป็นนายทหารชาวไทย เคยดำรงตำแหน่งผู้บัญชาการทหารสูงสุด, ผู้บัญชาการทหารบก

**ประวัติ**

**ชีวิตส่วนตัว**
พล.อ. ชัยสิทธิ์ ชินวัตร มีชื่อเล่นว่า "ตุ้ย" เกิดเมื่อวันที่ 25 มิถุนายน พ.ศ. 2488 เป็นบุตรของ พ.อ.พิเศษ ศักดิ์ ชินวัตร และนางทวี ชินวัตร  
พล.อ. ชัยสิทธิ์ ชินวัตร เป็นพี่ชาย ร.อ. กัปตัน ประวิตร ชินวัตร อดีตรองกรรมการผู้อำนวยการใหญ่ สายปฏิบัติการ  บริษัท การบินไทย จำกัด (มหาชน) และพี่ชาย พ.ท. สุรจิตร ชินวัตร 
ต่อมา ชัยสิทธิ์ได้สมรสกับคุณวีณา ชินวัตร (สุขสภา) มีบุตรด้วยกัน 2 คน คือ นางสาวลัฆวี ชินวัตร และนายวีรสิทธิ์ ชินวัตร ผู้จัดการฝ่ายการตลาดองค์กร บริษัท ไทยซัมซุง อิเลคโทรนิคส์ จำกัด นอกจากนี้ พล.อ. ชัยสิทธิ์ ยังเป็นญาติผู้พี่ของ พ.ต.ท. ดร.ทักษิณ ชินวัตร และนางสาวยิ่งลักษณ์ ชินวัตร อดีตนายกรัฐมนตรี 

**การศึกษา**
สำเร็จการศึกษาชั้นมัธยมศึกษาปีที่ 6 จากโรงเรียนเบญจมราชูทิศ ราชบุรี เมื่อปี พ.ศ. 2503 หลังจากนั้นได้สอบเข้าโรงเรียนเตรียมทหาร เป็นนักเรียนเตรียมทหาร รุ่นที่ 5 และได้เลือกเข้าศึกษาต่อเป็นนักเรียนนายร้อย (จปร.รุ่นที่ 16 ) ณ โรงเรียนนายร้อยพระจุลจอมเกล้า โดยเลือกเหล่าทหารช่าง จนสำเร็จการศึกษาในปี พ.ศ. 2511 และได้รับพระราชทานยศเป็น ว่าที่ ร.ต. ในตำแหน่งผู้บังคับหมวดทหารช่าง สังกัดกองพันทหารช่างที่ 4 

**การทำงาน**

**ตำแหน่งราชการ**
 พ.ศ. 2512 : ผู้บังคับหมวดกองพันทหารช่างที่ 4- พ.ศ. 2516 : ผู้บังคับกองร้อยทหารช่าง กองพันทหารช่างที่ 4- พ.ศ. 2517 : นายทหารส่งกำลัง กองพันทหารช่างที่ 3- พ.ศ. 2518 : ครูโรงเรียนทหารช่าง กรมการทหารช่าง- พ.ศ. 2521 : ผู้บังคับกองร้อย โรงเรียนทหารช่าง กรมการทหารช่าง- พ.ศ. 2522 : ผู้ช่วยหัวหน้ากองส่งกำลัง กองทัพภาคที่ 3- พ.ศ. 2524 : นายทหารฝ่ายยุทธการและการฝึก กองแผน และโครงการกองบัญชาการช่วยรบที่ 3- พ.ศ. 2525 : นายทหารฝ่ายยุทธการและการฝึก กองพันทหารช่างที่ 112- พ.ศ. 2526 : นายทหารฝ่ายยุทธการและการฝึก กรมทหารช่างที่ 11- พ.ศ. 2528 : เสนาธิการกรมทหารช่างที่ 11- พ.ศ. 2530 : รองผู้บังคับการกรมทหารช่างที่ 11- พ.ศ. 2533 : ผู้บังคับการกรมพัฒนาที่ 4 กองพลพัฒนาที่ 4- พ.ศ. 2539 : ผู้บัญชาการกองบัญชาการช่วยรบที่ 4- พ.ศ. 2541 : ผู้บัญชาการมณฑลทหารบกที่ 42- พ.ศ. 2544 : รองผู้บัญชาการหน่วยบัญชาการทหารพัฒนา กองบัญชาการทหารสูงสุด- พ.ศ. 2545 : ที่ปรึกษาพิเศษ กองบัญชาการทหารสูงสุด- พ.ศ. 2545 : ผู้ช่วยผู้บัญชาการทหารบก- พ.ศ. 2546 : ผู้บัญชาการทหารบก- พ.ศ. 2547 : ผู้บัญชาการทหารสูงสุด

**งานการเมือง**
พล.อ. ชัยสิทธิ์ ชินวัตร เคยมีกระแสข่าวว่าจะดำรงตำแหน่งเป็นหัวหน้าพรรคเพื่อไทย ต่อมาได้รับแต่งตั้งเป็นที่ปรึกษานายกรัฐมนตรี (นางสาวยิ่งลักษณ์ ชินวัตร) ในปี พ.ศ. 2554 ในปี พ.ศ. 2561 พล.อ. ชัยสิทธิ์ ชินวัตร ดำรงตำแหน่งเป็นประธานที่ปรึกษาพรรคพลังปวงชนไทย ส่วนนายนิคม บุญวิเศษเป็นหัวหน้าพรรคพลังปวงชนไทย ซึ่งถูกมองว่าเป็นนอมินีของพรรคเพื่อไทย

**เครื่องราชอิสริยาภรณ์**

**ไทย**

**ต่างประเทศ**
 สิงคโปร์ :
** พ.ศ. 2548 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)
** พ.ศ. 2547 – 80x80px เหรียญปิงกัต จาซา เกมิลัง (เท็นเทรา)- เนเธอร์แลนด์ :
** พ.ศ. 2547 – 80x80px เครื่องราชอิสริยาภรณ์ออเรนจ์-นัสเซา ชั้นนายทัพ

**อ้างอิง**
หมวดหมู่:สกุลชินวัตร
หมวดหมู่:ทหารบกชาวไทย
หมวดหมู่:นายพลชาวไทย
หมวดหมู่:พลเรือเอกชาวไทย
หมวดหมู่:พลอากาศเอกชาวไทย
หมวดหมู่:ผู้บัญชาการทหารสูงสุดไทย
หมวดหมู่:ผู้บัญชาการทหารบกของกองทัพไทย
หมวดหมู่:ผู้ได้รับเหรียญจักรมาลา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคเพื่อธรรม
หมวดหมู่:พรรคไทยรักษาชาติ
หมวดหมู่:พรรคพลังปวงชนไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:พุทธศาสนิกชนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:ผู้ได้รับรางวัลเกียรติยศจักรดาว